I Fig. C hhv. minimeres og maksimeres variablernes faktorladninger i ''Oblimin'' yderligere ved at gå over til anvendelsen af oblique (korrelerede) faktorer. Det bedste resultat opnås her ved at rotere faktordimensionerne hver for sig, så de til sidst ses at stå i en vinkel på 64<sup>o</sup> i forhold til hinanden, hvilket giver en korrelation på .43 mellem faktorerne under brug af cosinus-funktionen: (θ = 64<sup>o</sup>, r = cos θ = .43). Det bemærkes, at alle tre variable hermed samlet set findes relativt veldefinerede med hhv. høje og lave faktorladninger på de to faktorer, idet også variabel 3 nu atter kan forklares mere entydigt med såvel lav tilknytning til F2 (-.27) som med høj tilknytning til F1 (-.87).<ref> Det kan sprogligt set virke lidt problematisk at tale om ''høj tilknytning'' i forbindelse med en ''negativ'' faktorladning. Men man skal her huske, at mangt og meget faktisk udmærket kan defineres ved sin modsætning.</ref>
Filosofi Psykologi Samfund Datalogi Kommunikation Samfundsvidenskab Matematik Antropologi